Сабийхэм къащхьэщыжынымкIэ дунейпсо махуэм ирихьэлIэу Къэбэрдей-Балъкъэр Республикэм и Iэтащхьэ КIуэкIуэ Ю. А. и хъуэхъу
Къэбэрдей-Балъкъэрым и цIыхухэу пщIэ зыхуэсщIхэ!
Сабийхэм къащхьэщыжынымкIэ дунейпсо махуэмкIэ си гуапэу сынывохъуэхъу!
А гуфIэгъуэ махуэм дигу къегъэкIыж щIэблэм я къэкIуэнумкIэ, абыхэм шынагъуэншагъэ яIэнымкIэ, акъыл, къару, гъэсэныгъэ нэс ябгъэдэлъу къэгъэтэджынымкIэ жэуап зэрытхьыр. Социальнэ политикэм и унэтIыныгъэ нэхъыщхьэ дыдэхэм ящыщу къэралым къегъэув сабийхэм гулъытэ яхуэщIыныр. Абы и щыхьэт наIуэщ Урысей Федерацэм и Президент Путин В. В. 2018 гъэм щегъэжьауэ къыкIэлъыкIуэ илъэсипщIыр Урысейм и Сабийхэм яхуэгъэпсауэ щытыну иджыблагъэ зэригъэувар.
Къэбэрдей-Балъкъэрым зэкIэлъыкIуэу щолэжь унагъуэм, анэм, сабийхэм я сэбэп зыхэлъхэр дэгъэкIыным. Дэ адэкIи щIэблэм я узыншагъэр гъэбыдэным, ахэр егъэджэным, гъэсэным, творческэ зыужьыныгъэ егъэгъуэтыным хуэунэтIауэ зыхуэфащэ Iэмал псори къызэдгъэпэщыну ди мурадщ.
Ди сабийхэм си гуапэу сохъуэхъу узыншагъэ, мамырыгъэ, насып, фIыгъуэ яIэну.
